ai4bharat/Pralekha huggingface dataset:
محنت اور روزگار کی وزارت
عمارات سازی اور دیگر تعمیراتی مزدوروں سے متعلق اسکیم کے تحت فوائد حاصل کرنے کے لیے اہلیت کی شرائط
عمارات سازی اور دیگر تعمیراتی مزدوروں سے متعلق  ایکٹ، 1996 ]بی او سی ڈبلیو ایکٹ، 1996[ کی نافذ دفعہ 12 کی موجودہ شقوں کے مطابق منجملہ اور باتوں كے یہ ذکر کیا گیا ہے کہ ہر اٹھارہ سے ساٹھ سال كی عمر كا تعمیراتی مزدور جو پچھلے بارہ مہینوں میں کم از کم نوے دنوں سے کسی عمارت یا دوسری تعمیر میں مصروف رہا ہو اس ایکٹ کے تحت اسٹیٹ ویلفیئر بورڈز میں بطور مستفید رجسٹریشن کے لیے مجاز ہو گا اور ایکٹ کے لیے وہی انتظامات جاری رہیں گے۔
علاوہ ازیں ہر عمارات ساز اور دوسرے تعمیراتی کارکن کے لیے بی او سی ورکرز کے طور پر رجسٹریشن کے ساتھ ساتھ رجسٹریشن کی تجدید کے لیے موجودہ شرائط کو پورا کرنا لازمی ہے تاكہ وہ بغیر کسی تفریق کے فائدہ اٹھاتے رہیں۔
مرکزی حکومت نے عمارات ساز اور دیگر تعمیراتی کارکنوں کے لیے ایک ماڈل ویلفیئر اسکیم اور ایکشن پلان عمل درآمد کی مشینری کو مضبوط بنانے کے لیے تمام ریاستوں/ مرکز کے زیر انتظام علاقوں کو ان كے بی او سی ڈبلیو ویلفیئر بورڈز کے ذریعےبھیجا تھا اور انہیں مشورہ دیا گیا کہ وہ اس بات کو یقینی بنائیں کہ کارکن کی ڈومیسائل کی حیثیت کارکن کو اس کی اصل ریاست سے باہر رجسٹرڈ ہونے سے نہ روكے۔
مزید مشورہ دیا گیا کہ بی او سی ڈبلیو  ایکٹ مجریہ 1996 کے تحت نقل مكانی كرنے والے بی او سی کارکنوں کی رجسٹریشن میں سہولت فراہم کرنے کی خاطر بی او سی کارکنوں کی مدد کے لیے سہولتی مراکز/ہیلپ ڈیسک کی تشکیل، مہاجر بی او سی کارکنوں پر توجہ مرکوز کرتے ہوئے خصوصی مہم کا انعقاد كیا جائے اس بات کو یقینی بنانے کے لیے کہ ان کے ساتھ رجسٹریشن اور فوائد کی فراہمی کے معاملے میں کوئی امتیازی سلوک نہ ہو۔
رجسٹریشن/اندراج کے عمل کو آسان بنانے کے لیے مذکورہ ماڈل ویلفیئر اسکیم میں کارکنوں کی رجسٹریشن کے لیے مشینری کے طور پر تفصیلی گنجائشیں رجسٹرڈ بی او سی کارکنوں کو منفرد شناختی نمبر الاٹ کرنے، مقامی/میونسپل/پنچایت سطح پر اہل افسران کی تقرری، خود سرٹیفیکیشن کی اجازت دینے، اہم لیبر چوکوں/اڈوں پر باقاعدہ کیمپوں کے انعقاد/سہولت مراکز کی تشکیل، بی او سی کارکنوں وغیرہ کو شناختی کارڈ کے اجراء كے ذریعہ دی گئی ہیں۔
علاوہ ازیں مرکزی حکومت نے بی او سی ڈبلیو  ایکٹ، 1996 کی دفعہ 60 کا استعمال کرتے ہوئے تمام ریاستوں اور مركزی خطوں كی حکومتوں کو مشورہ دیا تھا كہ اس بات کو یقینی بنایا جاءے کہ باقی رہ جانے والے تمام بی او سی کارکن اسٹیٹ ویلفیئر بورڈز کے ساتھ رجسٹرڈ ہوں اور ان کے ریکارڈ کو ایک مقررہ وقت میں اپ ڈیٹ کیا گیا ہو جو رجسٹریشن کے عمل کو آسان بنانے پر انحصار کرتا ہے، رجسٹریشن اور تجدید کے لیے کارکنوں کی جسمانی موجودگی کو ختم کرتا ہے، اپنی تصدیق آپ كر نے كے عمل کے ذریعہ کارکنوں پر اعتماد بحال کرتا ہے اور تمام اہل تعمیراتی کارکنوں کو عالمی سماجی تحفظ اور مرکزی/ریاستی حکومتوں کی فلاحی اسکیموں جیسے ہیلتھ انشورنس اسکیم کے لحاظ سے مناسب فوائد دیتا ہے۔ یہ فوائد پی ایم - جے ، پی ایم-جیون جیوتی بیما یوجنا، پی ایم تحفظ بیما یوجنا اور پی ایم شرم یوگی مندھان یوجنا کے ذریعے 60 سال بعد زندگی بھر کی پنشن اور بی او سی کارکنوں کی فلاح و بہبود کے لیے سیس فنڈ کا بہترین استعمال کرکے بے روزگاری، بیماری، وبائی امراض، قدرتی آفات۔ کے دوران گزارہ الاؤنس كی شكل میں ہے۔
یہ اطلاع محنت اور روزگار کے مرکزی وزیر مملکت رامیشور تیلی نے راجیہ سبھا میں ایک تحریری جواب میں دی۔
وزیراعظم کا دفتر
ایس سی او سربراہی اجلاس میں وزیر اعظم جناب نریندر مودی کے تبصروں کا اردو ترجمہ
معززین کرام،
میں اس سال کے چیلنجنگ عالمی اور علاقائی ماحول میں ایس سی او کی مؤثر قیادت کے لیے صدر میر ضیایف کو تہہ دل سے مبارکباد پیش کرتا ہوں۔
آج جب پوری دنیا کو عالمی وبا کے بعد معاشی بحالی کے چیلنجوں کا سامنا ہے، ایس سی او کا کردار بہت اہم ہو جاتا ہے۔ ایس سی او کے رکن ممالک عالمی جی ڈی پی میں تقریباً 30 فیصد تعاون کرتے ہیں اور دنیا کی 40 فیصد آبادی بھی ایس سی او ممالک میں رہتی ہے۔ ہندوستان شنگھائی تعاون تنظیم کے ارکان کے درمیان زیادہ تعاون اور باہمی اعتماد کی حمایت کرتا ہے۔ یوکرین میں عالمی وبا اور بحران نے عالمی سپلائی چین میں بہت سی رکاوٹیں کھڑی کیں جس کی وجہ سے پوری دنیا کو توانائی اور خوراک کے بے مثال بحران کا سامنا ہے۔ ایس سی او کو ہمارے خطے میں قابل اعتماد، لچکدار اور متنوع سپلائی چین تیار کرنے کی کوشش کرنی چاہیے۔ اس کے لیے بہتر رابطے کی ضرورت ہوگی، ساتھ ہی یہ بھی ضروری ہے کہ ہم سب ایک دوسرے کو آمد و رفت کا پورا حق دیں۔
معززین کرام ،
ہم ہندوستان کو مینوفیکچرنگ ہب بنانے کی طرف پیش رفت کر رہے ہیں۔ ہندوستان کی نوجوان اور با صلاحیت افرادی قوت ہمیں قدرتی طور پر مسابقتی بناتی ہے۔ ہندوستان کی معیشت میں اس سال 7.5 فیصد کی شرح نمو متوقع ہے جو دنیا کی بڑی معیشتوں میں سب سے زیادہ ہوگی۔ ہمارے عوام پر مبنی ترقیاتی ماڈل میں ٹیکنالوجی کے صحیح استعمال پر بھی بہت زیادہ توجہ دی جا رہی ہے۔ ہم ہر شعبے میں جدت کی حمایت کر رہے ہیں۔ آج، ہندوستان میں 70,000 سے زیادہ اسٹارٹ اپس ہیں، جن میں سے 100 سے زیادہ یونیکارن ہیں۔ ہمارا تجربہ شنگھائی تعاون تنظیم کے بہت سے دیگر اراکین کے لیے بھی کارآمد ہو سکتا ہے۔ اس مقصد کے لیے، ہم اسٹارٹ اپس اور اختراع پر ایک نیا اسپیشل ورکنگ گروپ قائم کرکے ایس سی او کے رکن ممالک کے ساتھ اپنے تجربہ کا اشتراک کرنے کے لیے تیار ہیں۔
معززین کرام ،
دنیا کو آج ایک اور بڑے چیلنج کا سامنا ہے – اور وہ ہے ہمارے شہریوں کی خوراک کی حفاظت کو یقینی بنانا۔ اس مسئلے کا ایک ممکنہ حل جوار کی کاشت اور استعمال کو فروغ دینا ہے۔ جوار ایک سپر فوڈ ہے جسے ہزاروں سالوں سے نہ صرف ایس سی او ممالک میں بلکہ دنیا کے بہت سے حصوں میں اگایا جاتا ہے، اور خوراک کے بحران سے نمٹنے کے لیے روایتی، غذائیت سے بھرپور اور ایک کم قیمت متبادل ہے۔ سال 2023 کو اقوام متحدہ جوار کے بین الاقوامی سال کے طور پر منایا جائے گا۔ ہمیں ایس سی او کے تحت ’جوار فوڈ فیسٹیول‘ کے انعقاد پر غور کرنا چاہیے۔
ہندوستان آج دنیا میں طبی اور فلاح و بہبود کی سیاحت کے لیے سب سے سستی جگہوں میں سے ایک ہے۔ ڈبلیو ایچ او گلوبل سنٹر فار ٹریڈیشنل میڈیسن کا افتتاح اپریل 2022 میں گجرات میں کیا گیا تھا۔ یہ ڈبلیو ایچ او کا روایتی ادویات کا پہلا اور واحد عالمی مرکز ہوگا۔ ہمیں شنگھائی تعاون تنظیم کے ممالک کے درمیان روایتی ادویات پر تعاون کو بڑھانا چاہیے۔ اس کے لیے ہندوستان روایتی ادویات پر ایک نئے ایس سی او ورکنگ گروپ کے لیے پہل کرے گا۔
اپنی بات کو ختم کرنے سے پہلے، میں آج کی میٹنگ کے شاندار انعقاد اور ان کی گرمجوشی سے بھری مہمان نوازی کے لیے ایک بار پھر صدر مر ضیایف کا شکریہ ادا کرنا چاہوں گا۔
بہت بہت شکریہ!
نوجوانوں کے امور اور کھیل کود کی وزارت
کھیلو انڈیا اسٹیٹ سینٹر آف ایکسیلینس کے تحت سات مزید ریاستوں اور دو مرکز کے زیر انتظام خطوں میں کھیل سہولتوں کے اپ گریڈیشن کے لئے منتخب کیا گیا
نئی دہلی، 18 اکتوبر 2020 / کھیلوں کی وزارت نے کھیلو انڈیا اسکیم کے تحت کل 9 ریاستوں اور مرکز کے زیر انتظام خطوں میں کھیل مراکز کو کھیلو انڈیا اسٹیٹ سینٹر آف آف ایکسی لینس  کے طور پر اپ گریڈ کیا ہے۔ ان ریاستوں اور مرکز کے زیر انتظام خطوں میں آندھراپردیش، چھتیس گڑھ، چندی گڑھ، گوا، ہریانہ، ہماچل پردیش، پڈوچیری، تریپورہ اور جموں اور کشمیر شامل ہیں۔
نوجوانوں کے امور اور کھیلوں کے مرکزی وزیر جناب کرن رجیجو نے اس فیصلے کے بارے میں کہا کہ '' حکومت دو طرفہ اپروچ کو لے کر آگے بڑھ رہی ہے جس میں ایک طرف زمینی سطح کے بنیادی ڈھانچے کو تیار کرنا اور دوسری طرف کھیل ایکسی لینس کے لئے سہولتیں بنانے کا کام کیا جا رہا ہے۔ کے آئی ایس سی ای میں عالمی سطح کی سہولتیں ہوں گی جہاں پورے ملک کے بہترین کھیل صلاحیتوں کو ہندستان کے اولمپک خوابوں کو آگے بڑھانے کے لئے تربیت دی جائے گی''۔
ان مراکز نے اپنی پچھلی کارکردگیوں، ریاست میں بنیادی ڈھانچے کے معیار، مینجمنٹ اور کھیل ثقافت کی بنیاد پر کٹوتی کی ہے۔ اس سال کے اوائل میں وزارت نے کل 14 مراکز کی کے آئی ایس سی ای کے طور پر اپ گریڈ کرنے کے لئے نشاندہی کی تھی۔ کل ملا کر اب 23 ریاستوں/ مرکز کے زیر انتظام خطوں میں 24 کے آئی ایس سی ای ہیں۔ ان مراکز کو کھیل سازو سامان، اعلی کارکردگی منیجرز، کوچ، کھیل سائنسداں، تکینکی مدد میں فرق کو کم کرنے کے طور پر مدد فراہم کی جائے گی۔
کھیلوں کی سہولیات کا انتخاب ہر ریاستاور مرکز کے زیر انتظام خطہ کے ذریعہ کیا گیا تھا جنہیں ان کے یا ان کی ایجنسیوں یا کسی بھی اہل ایجنسیوں کے ساتھ دستیاب کھیلوں کے بہترین بنیادی ڈھانچہ کی شناخت کرنے کے لئے کہا گیا تھاجنہیں عالمی معیار کی کھیلوں کی سہولیات میں تیارکیا جا سکے۔
تازہ ترین کے آئی ایس سی ای میں شامل ہیں۔
آندھرا پردیش - ڈاکٹر وائی ایس آر اسپورٹس اسکول ، وائی ایس آر ڈسٹرکٹ ، کڈپا، چندی گڑھ۔ ہاکی اسٹیڈیم ، سیکٹر۔ 42چھتیس گڑھ۔ راجیہکھیل پرشیکشنکیندر ، بلاس پور گوا۔ ایس اے جی اسپورٹس کمپلیکس ، کیمپل ، پناجی ہریانہ ۔موتی لال نہرو اسکول آف اسپورٹس ، رائے ، سونی پت ہماچل پردیش۔ انڈور اسٹیڈیم لوہنو اسپورٹس کمپلیکس ، بلاس پور، پڈوچیری۔ راجیو گاندھی اسکول آف اسپورٹس ، اپالم، تریپورہ۔ دسرتھ دیو اسٹیٹ اسپورٹس کمپلیکس ، بدرگھاٹ ، اگرتلا، جموں وکشمیر۔
ایم اے اسٹیڈیم ، فینسنگ اکیڈمی ، جموں جے اینڈ کے اسپورٹس کونسل واٹر اسپورٹس اکیڈمی ، سری نگر حال میں کے آئی ایس سی ای کے ساتھ ریاستیں/ مرکز کے زیر انتظام خطے ریاستیں - آسام، مہاراشٹر ، مدھیہ پردیش ، میگھالیہ ، سکم ، کرناٹک ، اوڈیشہ ، کیرالہ ، تلنگانہ ، اروناچل پردیش ، منی پور ، میزورم ، ناگالینڈ ، آندھرا پردیش ، چھتیس گڑھ ، چندی گڑھ ، گوا ، ہریانہ ، ہماچل پردیش ، تریپورہ مرکز کے زیر انتظام خطے۔ دادرا اور نگر حویلی اور دمن و دیو ، پڈوچیری ، جموں و کشمیر ۔
۔۔۔۔۔۔۔۔۔۔۔۔۔۔۔۔
س ح۔ م ن۔ م ف
18٫10٫2020
UN : 6505
(Visitor Counter : 115
محنت اور روزگار کی وزارت
صحت کی خدمات ای ایس آئی سی کے تحت
نئی دہلی، 4 اپریل2021
ایمپلائز اسٹیٹ انشورنس  کارپوریشن نے ای ایس آئی اسکیم کی کوریج کا دائرہ وسیع کرنے کا فیصلہ کیا ہے اور اس طرح طبی سہولیات کے تحت صحت کی خدمات کو مرحلہ وار ملک کے تمام اضلاع تک پہنچایا جائے گا۔ مزید یہ کہ ای ایس آئی سے مستفید ہونے والوں کو خدمات کی فراہمی کے لئے نئی ڈسپنسریوں اور اسپتالوں کا افتتاح کیا جا رہا ہے جو ایک جاری عمل ہے۔
کم استعمال والے ای ایس آئی سی اسپتالوں کی صحت کی خدمات اب ای ایس آئی اسکیموں کے مستفید ہونے والوں کے علاوہ ان لوگوں کو بھی حاصل رہین گی جن کا بیمہ نہیں ہوا۔
فیکٹریوں اور ای ایس آئی ایکٹ مجریہ 1948 کے تحت آنے والے اداروں میں کام کرنے والے ملازمین کو ای ایس آئی سی سہولتہیں دی جاتی ہیں۔ یہ وہ ملازمیں ہیں جو ماہانہ 21000 روپے پاتے ہیں اور جو معذور ہیں وہ ماہانہ 25،000 روپے پاتے ہیں۔ ملازمین کی زیادہ سے زیادہ تعداد کو ای ایس آئی سی کوریج میں لانے کے لئے مندرجہ ذیل اقدامات کئے گئے ہیں:۔
- ای ایس آئی سکیم کو مکمل طور پر 389 اضلاع تک بڑھا دیا گیا ہے جہاں یہ اسکیم جزوی طور پر مختلف مراکز پر دستیاب تھی۔ اس کے علاوہ یہ اسکیم 186 اضلاع تک بھی بڑھا دی گئی ہے جہاں یہ ضلعی صدر دفاتر اور ممتاز صنعتی مراکز میں یہ دستیاب ہے۔ اس کے نتیجے میں ای ایس آئی اسکیم 2015-16 میں جہاں 393 اضلاع میں نافذ تھی اب 575 اضلاع تک پھیل گئی ہے۔
- جو کارخانے اور ادارے ای ایس آئی ایکٹ کے تحت نہیں آتے ان کی کوریج کے لئے وقتا فوقتا سروے ڈرائیو کی جاتی ہے۔
- فیکٹریوں اور اداروں یا ملازمین کی کوریج نہ ہونے سے متعلق کارکنوں، ٹریڈ یونینوں وغیرہ سے کسی قسم کی شکایت موصول ہونے پر ای ایس آئی ایکٹ مجریہ 1948 کے تحت اور مقرر کردہ قواعد و ضوابط کی دفعات کے مطابق کارروائی کی جاتی ہے۔
یہ معلومات وزیر مملکت  برائے محنت و روزگار جناب سنتوش کمار گنگوار نے آج لوک سبھا میں ایک تحریری جواب میں فراہم کیں۔
...............................................................
ش ح،ع س، ع ر
U-3371
(Visitor Counter : 73
سائنس اور ٹیکنالوجی کی وزارت
الیکٹرک وہیکلز  کے لیے انٹیلی جنس نظام اور حالت کی نگرانی کا حل ان کی موثر کارکردگی کو یقینی بنا سکتا ہے
الیکٹرک وہیکلز  کے لیے مکمل طور پر ایک نیاوہیکل انٹیلی جنس نظام اور حالت کی نگرانی کے حل کا بندوبست ا نکی محفوظ اور اعلیٰ ای وی کارکردگی کو یقینی بنا سکتا ہے اور جو اگلی نسل کے ٹرانسپورٹ نظام کے ایک بڑے حصے کو اپنے تحت لے آئے گا۔ یہ نظام گاڑی کے بیٹری پیک اور اس کے چارج سے متعلق صحیح صورتحال کا مناسب اندازہ لگانے میں مددگار ہونے کے ساتھ ہی گاڑیوں کے آپریٹرز کو انہیں کنٹرول کرنے میں مددگار بن کر کسی رکاوٹ کے بغیر کمیونیکیشن کی سہولت بھی فراہم کر سکتا ہے ۔
الیکٹرک وہیکل  کے مختلف کل پرزوں کے لیے ابھی تک وھیکل انٹلی جینٹ ماڈیولس کی غیر دستیابی ان کی کارگزاری میں ایک رکاوٹ کے طور پر کام کرتی ہے۔
دہلی میں واقع ویکموکان ٹیکنالوجیز نے اہم بیٹری ڈیٹا کلکشن اور مانیٹرنگ ، جیسے سیل وولٹیج، درجہ حرارت اور بیٹری کی موجودہ حالت کے ساتھ گاڑی کے انٹلی جینس نظام کو فروغ دیا ہے۔ سائنس اور ٹیکنالوجی کے محکمہ کے ذریعہ فنڈنگ کے ساتھ انڈین انسٹی ٹیوٹ آف ٹکنالوجی  دہلی میں واقع فاؤنڈیشن فار انوویٹیو ٹیکنالوجی ٹرانسفر  میں انکیوبیٹ کی گئی ویکموکان ، اب انٹلی جینٹ گاڑیوں کے لئے بغیر چابی کی انٹری ، روک تھام اور مستقبل میں ممکنہ رکھ رکھاؤ، استعمال کنندہ کے موافق الگورزم، ریموٹ ڈائگونسٹک اور گاڑیوں کے بیڑے کے بندوبست کے ساتھ ہی کئی طرح کے حل بھی فراہم کرتی ہے۔
یہ نظام اعلی کارکردگی والی گاڑیوں کے لیے خصوصی اجزاء کے ساتھ موٹر پاور کنٹرولر، بیٹری کے بندوبست کے نظام ، وہیکل انٹیلی جنس ماڈیول، کلاؤڈ کنیکٹیویٹی وغیرہ جیسے الیکٹرک وہیکل  کے پورے ماحولیاتی نظام کی ضرورتوں کو پورا کرسکتا ہے۔
ٹیکنالوجی ریڈینس لیول 9 پر پیٹنٹ کی گئی اس تکنیک کی پوری کٹ کے لئے لاگت تقریباً 20-22 ہزار روپے ہے جو اس طرح ہے - بیٹری بندوبست نظام 4-5 ہزار، وہیکل انٹیلی جنس ماڈیول 6سے8 ہزار، فاسٹ چارجر 4 سے 5 ہزار، انسٹرومنٹ کلسٹر 2-3 ہزار، موٹر کنٹرولر 4-5 ہزار۔ اس کٹ کو 15 سے زیادہ الیکٹریک وہیکل مینوفیکچررز کے ساتھ ساتھ اوریجنل ایکوپمنٹ مینوفیکچررز  کے ذریعے استعمال کیا جا رہا ہے۔
کمپنیوں کے بانیوں میں سے ایک جناب پیوش اساتی نے کہا ’’جب کہ دیگر بازار میں ایک پروڈکٹ کے طور پر 2 پہیا، 3 پہیا گاڑیوں پر توجہ مرکوز کر رہے ہیں، وہیں ہم ویکماکون کمپنی میں بھارت میں بہت تیزرفتار سے الیکٹرک گاڑیوں کے لیے ماحولیاتی نظام قائم کررہے ہیں۔ ہم الیکٹرک گاڑیوں کے لئے بیٹری مینجمنٹ سسٹمز، موٹر کنٹرولرز، وہیکل انٹیلی جنس، چارجرز اور ڈیٹا اینالائسیس ، مشین لرننگ اورمصنوعی ذہانت وغیرہ کے لیے مکمل کلاؤ آرکیٹیکچر جیسے اہم اجزا کو ڈیزائن اور فروغ دیتے ہیں۔
کمپنی کے ہی ایک دیگر بانی آدرش کمار بالرامن نے اپنی کمپنی کے ابتدائی مرحلے کےدوران سائنس اور ٹیکنالوجی محکمہ  کے ذریعہ دیئے گئے تعاون کے تئیں شکریہ ادا کیا
ویکموکون کمپیوٹیشنل طور پر کم خرچ والا نظام - لوکل مشین لرننگ ایم ایل ایلگورزم کے بیٹری منیجمنٹ ڈیزائن کے لئے سبھی طرح کے تھرمل اور ا سٹرکچرل طور پر بیٹری مینجمنٹ نظام اور مشین لرننگ  ایلگورزم کے ساتھ ایک ایسا بیٹری پیک فراہم کرتا ہے جو 100 روپئے مائیکرو –کنٹرولر پر چلتا ہے۔ کمپنی نے ابھی تک پانچ کروڑ روپئے کی آمدنی بھی حاصل کی ہے۔
وزارت خزانہ
جنوری – مارچ ، 2022 ء کی سہ ماہی کے لئے سرکاری قرض بندوبست کی رپورٹ
وزارتِ خزانہ کا اقتصادی امور کے محکمے کا بجٹ ڈویژن اپریل – جون ، 11-2010  سےسرکاری قرض بندوبست کا شعبہ  ، ریگولر بنیاد پر قرضوں کے بندوبست سے متعلق سہ ماہی رپورٹ پیش کرتا ہے ۔ موجودہ رپورٹ جنوری – مارچ  سے متعلق ہے ۔
مالی سال 2022 ء کی چوتھی سہ ماہی کے دوران ، مرکزی حکومت نے مختلف تاریخوں کے تمسکات کے ذریعے 137025 کروڑ روپئے کی رقم حاصل کی ہے ، جب کہ مالی سال 2021 ء کی چوتھی سہ ماہی میں یہ رقم 320349 کروڑ روپئے تھی ، جب کہ ادائیگیوں کی رقم 49721.87 کروڑ روپئے تھی ۔ مالی سال 2022 ء کی چوتھی سہ ماہی میں بنیادی طور پر اجراء کرنے میں 6.66 فی صد کا اضافہ ہوا ، جو کہ تیسری سہ ماہی میں 6.33 فی صد تھا ۔ تاریخ والی تمسکات کے نئے اجراء اور ان کے میچورٹی مالی سال 2022 کی تیسری سہ ماہی میں 16.88 برس کے مقابلے چوتھی سہ ماہی میں 17.56 برس زیادہ تھی ۔ جنوری-مارچ ، 2022 ء کے دوران مرکزی حکومت نے کیش مینجمنٹ بلز کے ذریعے کوئی رقم حاصل نہیں کی ۔ ریزرو بینک نے سہ ماہی کے دوران سرکاری سیکیورٹیز کے لئے اوپن مارکیٹ سے کوئی لین دین نہیں کیا ۔ اس سہ ماہی کے دوران آر بی آئی کی طرف سے لیکویڈیٹی ایڈجسٹمنٹ فیسیلٹی  بشمول مارجنل اسٹینڈنگ فیسیلٹی اور خصوصی لیکویڈیٹی فیسیلٹی کے تحت یومیہ نقد رقم کا استعمال اوسطً 644100.99 کروڑ روپئے تھا ۔
حکومت کے کل واجبات ، عارضی اعداد و شمار کے مطابق مارچ ، 2022 ء کے آخر میں بڑھ کر 13322727.03 کروڑ روپئے ہو گئے ہیں ، جو دسمبر ، 2021 ء کے آخر میں 12841996 کروڑ روپئے تھے۔ اس سے مالی سال 2022 ء کی چوتھی سہ ماہی میں 3.74 فی صد کا سہ ماہی اضافہ ظاہر ہوتا ہے۔ مارچ ، 2022 ء کے آخر میں کل بقایا واجبات کا 92.28 فی صد عوامی قرضہ ہو گیا ،جو دسمبر ، 2021 ء کے آخر میں 91.60 فی صد تھا۔ تاریخ والے تمسکات کے واجبات کی تقریباً 29.31 فی صد کی ادائیگی میں 5 سال سے کم کا وقت تھا ۔
مالی سال 2022 ء کی پہلی، دوسری اور تیسری سہ ماہی میں گورنمنٹ سکیورٹیز میں سپلائی میں اضافے کی وجہ سے ثانوی مارکیٹ میں گورنمنٹ سکیورٹی کے منافع میں کمی آئی ہے ۔ البتہ مالی سال 2022 ء کی چوتھی سہ ماہی کے دوران مناسب موقف کے ساتھ پالیسی ریپو ریٹ کو 4 فی صد پر برقرار رکھنے کے ایم پی سی کے فیصلے سے منافع میں تعاون ملا ہے ۔
ثانوی منڈی میں، سہ ماہی کے دوران بنیادی طور پر 10 سالہ بینچ مارک سیکورٹی میں زیادہ ٹریڈنگ کی وجہ سے تجارتی سرگرمیاں 7-10 سال کی میچورٹی کی مدت میں مرکوز تھیں ۔ سہ ماہی کے دوران غیر ملکی بینک ثانوی مارکیٹ میں غالب تجارتی طبقہ کے طور پر ابھرے۔ خالص بنیادوں پر، غیر ملکی بینک، پبلک سیکٹر کے بینک اور پرائمری ڈیلرز خالص فروخت کنندہ تھے ، جب کہ کوآپریٹو بینک، ایف آئیز ، انشورنس کمپنیاں، موچوول فنڈز، نجی شعبے کے بینک اور ’دیگر ‘ خالص خریدار تھے۔ مرکزی حکومت کی سیکورٹیز کی ملکیت کا نمونہ بتاتا ہے کہ کمرشل بینکوں کا حصہ مارچ ، 2022 ء کے آخر میں 37.75 فی صد رہا ، جو کہ دسمبر ، 2021 ء کے آخر میں 35.40 فی صد تھا۔
CLICK HERE to access the report.
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 7075
(Visitor Counter : 90
وزارت خزانہ
وزیر خزانہ محترمہ نرملا سیتا رمن نے کہا کہ کووڈ-19 وباء سے جنگ کے دوران لوگوں کو راحت دینے کےلئے حکومت ریاستوں ، اسپتالوں، آکسیجن اور ویکسین کے سپلائروں کے درمیان ایک عمدہ رابطہ قائم کرنے کےلئے سخت محنت کررہی ہے
ملک بھر میں کووڈ-19 وبا سے متعلق معاملات کی موجودہ لہر کے پیش نظر کورونا وائرس سے متاثر لوگوں کو آکسیجن ، ویکسین اور اس سے متعلق دیگر سازوسامان کی فراہمی کو یقینی بنایا جارہا ہے۔یہ بات مرکزی وزیر برائے خزانہ اور کارپوریٹ امور محترمہ نرملا سیتا رمن نے پی ایچ ڈی چیمبر آف کامرس اینڈ انڈسری کے ذریعے منعقدہ ایک ورچوئل اجلاس کے دوران آج یہاں بتائی۔
اس موقع پر خطاب کرتے ہوئے محترمہ سیتا رمن نے اس بات کا ذکر کیا کہ حکومت صورتحال کے نگرانی کررہی ہے اور اس کا جائزہ بھی لے رہی ہے۔اسی کے ساتھ ملک میں آکسیجن وغیرہ کی مانگ اور فراہمی کے معاملے کو سامنے رکھتے ہوئے ریاستوں ، اسپتالوں ، آکسیجن اور ویکسین کے سپلائروں کے درمیان ایک مؤثر رابطہ قائم کرنے کےلئے بھرپور کوششیں کررہی ہے۔
وزیر خزانہ نے بتا کہ وزیر اعظم خود ماہر ڈاکٹروں اور ویکسین بنانے والوں کے ساتھ صورتحال کی نگرانی کررہے ہیں۔ انہوں نے مزید کہا کہ اُن ویکسینوں کو جنہیں بین الاقوامی اداروں کی طرف سے سرٹیفکیٹ حاصل ہے، ہندوستان میں درآمد کی اجازت دے دی گئی ہے۔حکومت کی طرف سے دوا سازوں کو پیشگی رقم کی شکل میں مدد فراہم کی جارہی ہے اور یکم مئی 2021ء سے کورونا وائرس کے خلاف مہم کے ایک حصے کے طورپر 18 سال اور اُس سے اوپر کے لوگوں کو بھی ویکسین دی جائے گی۔
محترمہ سیتا رمن نے کہا کہ ریمڈیشویر دوا کے حوالے سے بہت سارے اعلانات کئے گئے ہیں اور کسٹم ڈیوٹی ختم کردی گئی ہے اور ریمڈیشویر انجکشن کی ضرورتوں کو نظر میں رکھتے ہوئے اس دوا کی برآمد ہونے والی مقدار کو روک لیا گیا ہے، تاکہ ملک میں اس کا استعمال کیا جاسکے۔
وزیر خزانہ نے کہا کہ اِن اعلانات سے اس انجکشن کی دستیابی میں اضافہ ہونے کی توقع کی جاتی ہے۔
محترمہ سیتا رمن نے کہا کہ آکسیجن کی سپلائی کے پیش نظر حکومت اُن دوا ساز اداروں کا پتہ لگا رہی ہے، جو سست رفتار ہیں اور اِس کا مقصد ملک میں طلب و رسد کے درمیان ہم آہنگی قائم کرنا ہے۔
محترمہ نرملا سیتارمن نے بتایا کہ موجودہ صورتحال سے نمٹنے کے سلسلے میں صحیح اقدام ، چھوٹے چھوٹے کنٹین مین زون قائم کرنا رہے گا، تاکہ لوگوں کی جانیں اور روزگار محفوظ کئے جاسکیں۔
پی ایچ ڈی چیمبر آف کامرس اینڈ انڈسٹری کے صدر جناب سنجے اگروال نے کہا کہ مرکزی حکومت نے گزشتہ سال مضبوطی کے ساتھ اقدامات کئے تھے اور بہت سے کارپوریٹ قوانین کے تحت ٹائم لائنز میں ان کے نفاذ کےلئے توسیع بھی کی تھی اور سال بھی انہی اقدامات اور امدادی کارروائیوں کی ضرورت محسوس کی جارہی ہے۔
مرکزی وزیر خزانہ نے یقین دلایا کہ پی ایچ ڈی چیمبرز آف کامرس اینڈ انڈسٹری سے حاصل ہونے والے گرانقدر اِن پُٹس پر ملک کی صنعتی اور اقتصادی ترقی میں استعمال کئے جانے کےلئے غورو خوض کیا جائے گا۔
صنعتی برادری سے سابقہ صدور منیجنگ کمیٹی کے سینئر ارکان اور دیگر ارکان نے مرکزی وزیرخزانہ کے ساتھ اس ورچوئل گفتگو کے اجلاس میں شرکت کی۔
وزارتِ تعلیم
مرکزی وزیر تعلیم نے نئی دہلی عالمی کتاب میلہ 2021 – ورچؤل ایڈیشن کا افتتاح کیا
مرکزی وزیر تعلیم شری رمیش پوکھریال ’‘نشنک‘ نے آج نئی دہلی عالمی کتاب میلہ 2021 – ورچؤل ایڈیشن کا افتتاح کیا۔
اس موقع پر خطاب کرتے ہوئے، وزیر موصوف نے اس بات کی تعریف کی کہ ’نیشنل ایجوکیشن پالیسی-2020‘ نئی دہلی عالمی کتاب میلہ 2021 کا مرکزی موضوع ہے۔ این ای پی پر بات کرتے ہوئے، وزیر موصوف نے کہا، یہ دنیا کی سب سے بڑی اصلاح کے طور پر ابھری ہے، جس سے ہندوستان کو نہ صرف علمی مرکز کے طور پر ترقی کرے گا بلکہ اس سے سیکھنے والوں کو مثالی اور عالمی شہری بننے میں مدد ملے گی۔ وزیر اعظم جناب نریندر مودی کا قول یاد کرتے ہوئے کہ، ’جو پڑھتا ہے، وہ قوم کی رہنمائی کرتا ہے‘، وزیر موصوف نے کہا کہ جس میں لکھنے، پڑھنے اور سوچنے کی صلاحیت ہے وہ کسی بھی میدان میں رہنمائی کر سکتا ہے۔
شری پوکھریال نے نیشنل بک ٹرسٹ اور اس کی پوری ٹیم کو کتاب میلے کے ورچؤل ایڈیشن کے انعقاد پر مبارک باد پیش کی۔ انھوں نے قوم کو معیاری مواد فراہم کرنے اور علاقائی ہندوستانی زبانوں کو فروغ دینے کی جانب کام کرنے کے لیے بھی این بی ٹی کی کوششوں کی تعریف کی۔
وزیر موصوف نے قومی تعلیمی پالیسی 2020 کے نفاذ کی پالیسی کے تحت این بی ٹی کے ذریعہ شائع کردہ 17 دو لسانی کتابوں کو بھی لانچ کیا۔ ان کتابوں کو این ای پی 2020 کے رہنما خطوط کے مطابق بچوں کے لیے دو لسانی ایڈیشن سیریز کے تحت دو لسانی شکل میں شائع کیا گیا ہے جس کا مقصد ملک کے کثیر لسانی تانے بانے کی مناسبت سے بچوں کے لیے اضافی مطالعاتی مواد تیار کرنا ہے۔
پروفیسر گووند پرساد شرما نے اپنے خطاب میں کہا کہ ہندوستان دنیا میں کتابوں کا تیسرا سب سے بڑا پبلشر ہے اور اس طرح ہم یہ سمجھتے ہیں کہ ان کتابوں کے ذریعہ ہم ایسا مواد تیار کرتے ہیں جو ہماری زر خیز ثقافت اور روایات کو آگے لے جاتا ہے۔ انھوں نے مزید کہا کہ اس سال کے این ڈی ڈبلیو بی ایف 2021 کا مرکزی خیال نیشنل ایجوکیشن پالیسی ہے تاکہ مختلف عمر کے لوگوں کے لیے اشاعت کے ذریعہ اس کے نفاذ کی حرکیات پر گفتگو کی جا سکے۔
ڈائرکٹر این بی ٹی، شری یوراج ملک نے اپنی تقریر میں کہا کہ نیشنل ایجوکیشن پالیسی-2020 کے طور پر این ڈی ڈبلیو بی ایف-2021 کا مرکزی موضوع نئی ایجوکیشن پالیسی کے وژن کے ساتھ کتاب پڑھنے کے کلچر کے لیے وقف ہے۔ انھوں نے مزید کہا کہ این ڈی ڈبلیو بی ایف-2021 کے ذریعہ این بی ٹی نئی ایجوکیشن پالیسی پر تبادلہ خیال کرنے کے لیے بڑی تعداد میں مصنفین، لکھاریوں، 20 سے زائد ویبینار، سیمنار اور کانکلیو کی میزبانی کرے گا۔ انھوں نے مزید کہا کہ ملک کے علمی شراکت دار کی حیثیت سے، علم کی تخلیق کے ساتھ علم کی تبلیغ کے لیے اقدامات کرنا این بی ٹی کی ذمہ داری ہے۔
نئی دہلی عالمی کتاب میلہ 2021-ورچؤل ایڈیشن  ورچؤل پلیٹ فارم پر 24x7 دستیاب رہے گا www.nbtindia.gov.in/ndwbf21
وزیراعظم کا دفتر
تاجکستان میں دو شانبے کے مقام پر ایس سی او کاؤنسل کے سربراہان مملکت کا اکیسواں اجلاس
ایس سی او کاؤنسل کے سربراہان مملکت کا 21 واں اجلاس دو شانبے میں 17 ستمبر 2021 کو مخلوط شکل میں منعقد ہوگا۔ تا جکستان کے صدر عزت مآب امام علی رحمان اس اجلاس کی صدارت کریں گے۔ وزیراعظم جناب نریندر مودی ، بھارتی وفد کی قیادت کریں گے اور ویڈیو – لنک کے ذریعہ اس سربراہ کانفرنس کے مکمل اجلاس سے خطاب کریں گے، جب کہ دو شانبے میں وزیر خارجہ ڈاکٹر ایس جے شنکر ، بھارت کی نمائندگی کریں گے۔
ایس سی او سربراہ اجلاس میں ایس سی او رکن ممالک کے لیڈرس ، مشاہد ممالک، ایس سی او کے سکریٹری جنرل ، ایس سی او کے انسداد دہشت گردی سے متعلق علاقائی ڈھانچے ، ترکمانستان کے صدر اور دیگر مدعو مہمانان شرکت کریں گے۔
مخلوط شکل میں منعقد ہونے والا یہ پہلا ایس سی او سربراہ اجلاس ہے جب کہ یہ چوتھا سربراہ اجلاس ہے، جس میں بھارت ایس سی او کے مکمل رکن کی حثیت سے شرکت کرے گا۔ اس سربراہ اجلاس کی اس لحاظ سے بہت اہمیت ہے کیونکہ یہ تنظیم اس سال اپنی بیسویں سالگرہ منارہی ہے۔ سربراہ اجلاس کے دوران ، توقع ہے کہ لیڈرس گزشتہ دو دہائیوں کے دوران تنظیم کی سرگرمیوں کا جائزہ لیں گے اور مستقبل میں اشتراک کے امکانات اور صورت حال کے بارے میں تبادلہ خیال کریں گے۔ اس کے علاوہ علاقائی اور بین الاقوامی اہمیت کے حامل موضوعاتی امور پر بھی تبادلہ خیال کئے جانے کا امکان ہے۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-9069
(
شمال مشرقی ریاستوں کی ترقی کی وزارت
شمال مشرقی خطے کی ترقی کی وزارت میں یوم ا ٓئین کی تقریب
نئی دہلی،26 نومبر ، یوم آئین کے موقع پر شمال مشرقی خطے کی ترقی کی وزارت کے تمام افسران اور عملے کے افراد نے عزت مآب صدر جمہوریہ ہند جناب رام ناتھ کووند کی طرف سے پڑھے گئے ابتدائیے میں شرکت کی۔
اس موقع پر ایک ویبینار بھی منعقد کیا گیا جس کا موضوع تھا ’’درجِ فہرست قبائل کے سلسلے میں آئینی تحفظات‘‘۔ جناب رابیندر گریمیلا، جوائنٹ سکریٹری ، لوک سبھا سکریٹیریٹ اہم مقرر تھے۔ شمال مشرقی خطے کی ترقی کی وزارت کے تمام افسران اور اس کی تنظیم کے افسران نے بھی ویبینار میں شرکت کی۔ بات چیت کے دوران جناب کے موزس چلائی، سکریٹری، این ای سی نے کہا کہ شمال مشرقی خطے کی ترقی کی وزارت تمام محروم علاقوں، معاشرے کے کمزور/ نظر انداز کیے ہوئے طبقوں اور شمال مشرقی ریاستوں میں ابھرتے ہوئے ترجیحی سیکٹروں کی مخصوص ترقی کے لیے کام کر رہی ہے۔
اس موقع پر وزارت کے احاطے میں بھارت کے بنیادی حقوق کے بارےمیں پوسٹر، تصویریں اور کتبے وغیرہ لگائے گئے تھے۔